李亦喬粉麵店結業告別「牛雜妹」 年底出嫁揚言努力造人
2024年04月08日 00:01
東網電視
更多新聞短片
港人消費模式改變,李亦喬(Monnie)家人在元朗經營了廿年的粉麵店在時代巨輪下難逃被淘汰,昨日(8日)正式結業。Monnie去年宣布封盤、準備年底嫁人,日前在粉麵店拍婚照作紀念,圓潤身材惹來大肚疑雲,她直言努力造人兩個月,若雙喜臨門應該好多人會好開心。
李亦喬2015年參加香港小姐競選入行,因屋企經營粉麵店獲「牛雜妹」稱號,稱號隨着麵店結業變成歷史,對麵店對稱號同樣感不捨,她入行前經常在鋪頭幫手,好多客見證她成長,宣布結業後不少熟客來幫襯,聽爸爸說有日重遇十年前食客,覺得是完美總結。麵店結業同時辦婚事是事有湊巧:「細女都成家立室,爸爸媽媽做咗廿年係時候退下休息。(唔再係牛雜妹?)都好唔捨得,呢個名係人生好重要部分,以後唔再叫牛雜妹,重新開始。」
她指多年前有商人主動邀請託展麵店業務,欲經營連鎖一年開幾間店,甚至拓展外地市瑒,考慮規模擴大投入時間相對多:「我好傳統,出品要達到要求想做到最好,唔係只為賺錢,所以最後都推咗。」近年港人北上消費恒常化,對香港餐飲造成無法逆轉打擊,Monnie認為最致命傷是人們喜歡嘗新,舊日情懷念只有被淘汰:「幾諷刺,記得父母話開店時粉麵15蚊碗,現在38蚊,係咪貴?38蚊食到飽肚,有客人話好貴,但有客人就願意買40、50蚊珍珠奶茶覺得好好飲。」她覺得一杯珍珠奶茶所花的心思和時間,不能跟花十幾個鐘時間熬製的牛坑腩相比,站在客人立場,自己也會覺得出街食飯貴,但業內才知道食品製作成本高,牛雜的售價與心機對等。指爸爸很不捨麵店,幾日前見牛坑腩賣清,擔心食客白走一趟又再做新一批,她已安排父親退休後上興趣班學用智能手機和上網消磨時間。
對在店內拍噴血婚照惹來大肚傳言,她承認睇中醫調理,試行造人計劃已兩個月:「哈哈!應該未有,中醫叫我唔可以減肥,食多啲飯同休息足夠,所以睇落圓咗。同未婚夫講咗,不如休息吓先,結婚都想靚。如果有意外驚喜,可能簡單結婚先,之後再補搞囉!雙喜臨門?應該好多人好開心,我努力啦!」